Mait Riisman

Mait Riisman (23. syyskuuta 1956 Tallinna, Viron SNT – 17. toukokuuta 2018 Moskova, Venäjä) oli virolainen vesipallovalmentaja ja vesipalloilija. Pelaajaurallaan hän edusti Neuvostoliittoa.

Riisman on Viron ainoa vesipallon olympiamitalisti. Hän voitti Neuvostoliiton maajoukkueen pelaajana olympiakultaa Moskovassa 1980. Spartakiadeissa hän voitti kultaa 1979 ja hänet valittiin kisojen parhaaksi pelaajaksi. Moskovalaisen seurajoukkueensa riveissä hän voitti Euroopan cup-voittajien cupin 1976 sekä Neuvostoliiton mestaruuden 1979 ja 1985–1987.

Pelaajauransa jälkeen Riisman toimi valmentajana Ranskassa ja Venäjällä. Neuvostoliiton maajoukkueen toisena valmentajana hän oli 1989–1991 ja Venäjän maajoukkueen toisena valmentajana 1997–2000.

Lähteet

Viitteet

Aiheesta muualla 
 

Virolaiset vesipallovalmentajat
Virolaiset vesipalloilijat
Virolaiset olympiavoittajat
Neuvostoliittolaiset vesipalloilijat
Neuvostoliittolaiset olympiavoittajat
Vuonna 1956 syntyneet
Vuonna 2018 kuolleet